Kinomaske, vendemadrasser som stimulerer til bevegelse og global plattform for tegnspråkopplæring er blant ideene norske studenter får støtte til.

STUD-ENT er en støtteordning opprettet for å bidra til at gode ideer fra utdannings- og forskningsinstitusjoner ikke bare forblir ideer, men blir til nye produkter, tjenester og arbeidsplasser. Ifølge Forskningsrådet er det 22 gründere fordelt på ti universiteter og høgskoler over hele landet som i år får én million kroner, som er maksbeløpet, fra STUD-ENT.

– Studentene representerer en stor innovasjonskraft – både gjennom ideene sine, stå-på-viljen og gjennom utradisjonelle nettverk og koblinger, sier divisjonsdirektør for innovasjon i Forskningsrådet, Anne Kjersti Fahlvik.

Beløpet skal brukes til å jobbe fulltid, gjerne flere studenter sammen, til å videreutvikle forretningsideer. Utdanningsinstitusjonene stiller med mentor, testfasiliteter, ytterligere forskningsstøtte, arbeidsplass og hjelp til ulike aktiviteter i prosjektperioden.

Ifølge Fahlvik er bredden stor og favner prosjekter innen helse, utdanning, mote og industri. Forretningskonseptene inkluderer motor til droner, utstyr for personer med funksjonsnedsettelser og løsninger for redusert drivstoffbruk fra maritime fartøy. Svært mange av prosjektene tar i bruk digitale verktøy.

Dette er prosjektene som har fått innvilget støtte:

SignLab – Global plattform for tegnspråkopplæring (NTNU)

Travelogue -Reise og utlegg (Universitetet i Bergen)

RespirAnalytics - Gjenkjenning av unormale lungelyder (Universitetet i Tromsø)

TIU-kompani – Teater i undervisning (Høgskulen på Vestlandet)

MovieMask – Din portable kino (NTNU)

Siserone - Appverktøy for digitale kulturstier (Universitetet i Oslo)

Oslo Unbranded - Et bærekraftig og verdiskapende kleskonsept (Høgskolen i Oslo og Akershus)

Tidewave – Smart vendemadrass til helsesektoren for automatisk og regelmessig bevegelse av brukere med redusert mobilitet (Universitetet i Stavanger)

Gauss Sense – En moderne trafikksensor (NMBU)

Astronaut – "Airbnb" for rekruttering: anbefal venner til inspirerende jobber og tjen penger på det (NTNU)

Ariaa – Utvikler en svevestøvsensor for hjemmet (NMBU)

MYPSY – En digital plattform som kobler psykologer med brukere (NTNU)

Glimty - Et intelligent kundestøttesystem som leverer samtaleopplevelser for kjøp av gaver (Universitetet i Oslo)

CresCat – Produksjonsplattformen for kultur og konferansearrangementer (NHH)

The Law Tech Factory (Universitetet i Oslo)

Hark Technologies – Utvikler "EcoControl": et automatisk strømstyringssystem (NTNU)

Independence Gear – Utvikler hjelpemidler for å selvstendiggjøre mennesker i hverdagen, slik somryggmargsskadde og andre bevegelseshemmede (NTNU)

ALVA Industries - Produksjon av elektriske motorer med lav vekt og høy effektivitet for transportindustrien (NTNU)

Sci-Code - Algorithm Visualization Learning Platform (Universitetet i Agder)

Versor – Automatisering av innendørs industrielle droneinspeksjoner (NTNU)

TherRec – Utvikling av et system for drivstoffbesparelse ved varmegjenvinning (NMBU)

Amiroh - Smart Makeup Mirror (Høgskulen på Vestlandet)